Ajuntament de ... 
ORDENANÇA NÚM. 43
TAXA PER LA PRESTACIÓ DEL SERVEI DE MANTENIMENT D'UNA FRANJA EXTERIOR DE PROTECCIÓ AL VOLTANT DE LES URBANITZACIONS, NUCLIS DE POBLACIÓ, EDIFICACIONS I INSTAL.LACIONS SITUADES EN TERRENYS FORESTALS, DE MANTENIMENT DE LES PARCEL.LES I ZONES VERDES LLIURES DE VEGETACIÓ SECA I MASSA ARBÒRIA ACLARIDA, EN LES MATEIXES URBANITZACIONS
Article 1r.- Fonament i naturalesa

A l’empara del previst als articles 57 i 20.4.k) del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL),  i dels articles 3.1 a), b) i e), 4.4 i 7.1 de la Llei 5/2003, de 22 d'abril, de mesures de prevenció dels incendis forestals en les urbanitzacions sense continuïtat immediata amb la trama urbana, de conformitat amb el que disposen els articles 15 a 19 del TRLRHL, l’Ajuntament estableix la taxa per la prestació del servei de manteniment d'una franja exterior de protecció al voltant de les urbanitzacions, nuclis de població, edificacions i instal·lacions situades en terrenys forestals, de manteniment de les parcel·les i zones verdes lliures de vegetació seca i massa arbòria aclarida en les mateixes urbanitzacions, que es regirà per la present Ordenança.
Article 2n.- Fet imposable
Constitueix el fet imposable de la taxa la prestació dels següents serveis:

a) Manteniment d'una franja exterior de protecció al voltant de les urbanitzacions, nuclis de població, edificacions i instal·lacions situades en terrenys forestals.

b) Neteja/aclarida i manteniment posterior per a la prevenció d'incendis forestals a les parcel·les interiors.

c) Neteja/aclarida i manteniment posterior per a la prevenció d'incendis forestals a les zones verdes interiors.

Article 3r.- Subjectes passius
1. Són subjectes passius contribuents les persones físiques o jurídiques i les entitats a què es refereix l’article 35.4 de la Llei general tributària que ocupin o utilitzin els immobles afectats per la prestació del servei a què es refereix l’article anterior, bé sigui a títol de propietari, usufructuari, arrendatari o, fins i tot, a precari.

2. Tindrà la consideració de subjecte passiu substitut del contribuent el propietari dels immobles, qui podrà repercutir, si s'escau, les quotes satisfetes sobre els qui els ocupen o utilitzen, en resultar beneficiats per la prestació del servei, tal com disposa l’art. 23.2 del TRLRHL.
Article 4t.- Supòsit de no subjecció
Quan els subjectes passius indicats a l'article 3 compleixin ells directament amb les obligacions establertes als articles 3.1 a), b) i e), 4.4 i 7.1 de la Llei 5/2003, de 22 d'abril, no resultaran subjectes a la present taxa. Tanmateix resten obligats a acreditar davant de l’Ajuntament que han complert amb l’obligació. Aquesta justificació s’haurà d’efectuar en la forma i terminis indicats al Reglament aprovat per a la prestació del servei. 

Article 5e.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 6e.- Quota tributària
1. La quota de la taxa regulada en aquesta Ordenança consistirà en una quantia fixa per cada finca de la urbanització o nucli de població, que es determinarà en funció de cadascun dels serveis objecte de l'Ordenança.
2. A aquest efecte s'aplicaran les tarifes següents:

2.1. Manteniment de la franja exterior de protecció al voltant de les urbanitzacions, nuclis de població, edificacions i instal·lacions situats en terrenys forestals:
	Per cada finca de la urbanització X
	.... € (IVA exclòs)

	Per cada finca de la urbanització Y
	.... € (IVA exclòs)

	....
	.... € (IVA exclòs)


2.2. Manteniment per a la prevenció d'incendis forestals a les parcel·les:
El preu de cada finca de la urbanització o nucli de població serà el resultat de multiplicar la superfície de la parcel·la interior en hectàrees per l'import del cost general del servei de manteniment per hectàrea: 
	Per cada hectàrea 
	1.069,89 € (IVA exclòs)


2.3. Manteniment per a la prevenció d'incendis forestals a les zones verdes:
	Per cada finca de la urbanització X
	... € (IVA exclòs)

	Per cada finca de la urbanització Y
	.... € (IVA exclòs)

	.....
	.... € (IVA exclòs)


3. Als efectes de l'aplicació de les anteriors tarifes, s'entendrà per finca de la urbanització o nucli de població, cadascuna de les finques que figuren individualitzades al cadastre immobiliari a fi de tributació de l'Impost sobre béns immobles.
Article 7e.- Meritació i període impositiu
1. La taxa es merita i neix l'obligació de contribuir des del moment en què s'iniciï la prestació del servei.
2. Pels exercicis següents, la taxa meritarà l'1 de gener de cada any i el període impositiu comprendrà l’any natural, excepte en els supòsits d’inici o cessament en la recepció del servei; en aquest cas el període impositiu s’ajustarà a aquesta circumstància.
3. Respecte al prorrateig s’estarà al previst a l’Ordenança general.

Article 8e.- Règim de declaració i ingrés
1. La taxa s'exigirà en règim de liquidació. Els subjectes passius als quals fa referencia l'article 3 de la present Ordenança romandran automàticament integrats des del moment de la vigència de la taxa al padró fiscal que aprovi l'Ajuntament, excepte aquells no subjectes segon allò que disposa l'article 4.
2. El cobrament de les quotes s’efectuarà anualment, en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document per realitzar el pagament en les entitats bancàries col·laboradores.
No obstant això, la no recepció del document de pagament esmentat no invalida l’obligació de satisfer la taxa en el període determinat per l’Ajuntament en el seu calendari fiscal.
2. Els períodes de cobrament s’anunciaran mitjançant publicació en el Butlletí Oficial de la Província de Barcelona.
Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Article 10è.- Gestió per delegació

1. Si la gestió i/o la recaptació del tribut han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.

2. L'Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius amb el fi de simplificar el compliment de les obligacions formals i materials derivades d’aquelles, o els procediments de liquidació o recaptació.

3. Totes les actuacions de gestió i/o recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança General de Gestió, Inspecció i Recaptació, aplicable als processos de gestió dels ingressos locals, la titularitat dels quals correspon als Municipis de la província de Barcelona que han delegat les seves facultats en la Diputació.

4. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
